Όστιν Σπερς

Οι **Όστιν Σπερς** είναι αμερικανική ομάδα μπάσκετ που εδρεύει στο Σένταρ Παρκ του Τέξας και το γήπεδο τους είναι το HEB Κέντρο. Η ομάδα αγωνίζεται στο NBA G League, όπου έχει προκριθεί στα play-offs σε 8 από τις 14 σεζόν τους στο πρωτάθλημα. 

Στις 28 Ιουνίου 2007, οι Όστιν Σπερς εξαγοράστηκαν από τους Σαν Αντόνιο Σπερς και έκτοτε αποτελούν την αναπτυξιακή τους ομάδα. Τα χρώματα και το λογότυπο της ομάδας άλλαξαν μετά την εξαγορά, για να αντικατοπτρίζουν το ασημένιο και μαύρο μοτίβο που χρησιμοποιούνται από τους Σπερς.

## Ιστορία
Οι Όστιν Σπερς ιδρύθηκαν αρχικά ως **Κολόμπους Ρίβερντραγκονς** το 2001 και η αρχική τους έδρα βρισκόταν στο Κολόμπους της Τζόρτζια. Η ομάδα πωλήθηκε το 2005 στην Southwest Basketball LLC, με την έδρα της να μεταφέρεται στην πόλη του Ώστιν στο Τέξας. Μετά την εξαγορά, η ομάδα μετονομάστηκε σε **Όστιν Τόρος** στις 10 Αυγούστου 2005, ενώ άλλαξε και το λογότυπο της. Ήταν η μοναδική ομάδα στο NBA και την αναπτυξιακή του κατηγορία που είχε το όνομα Τόρος, ενώ οι Όστιν Σπερς έγιναν η πρώτη ομάδα της D-League όπου στο όνομα της συμπεριλήφθηκε ψευδώνυμο που προέρχεται από τα ισπανικά. Οι Τόρος έκαναν το ντεμπούτο τους στην D-League την σεζόν 2005-06. 

Στις 28 Ιουνίου 2007, οι Τόρος εξαγοράστηκαν από τους Σαν Αντόνιο Σπερς, κάνοντας τους την δεύτερη ομάδα της D-League που ανήκει σε ομάδα του ΝΒΑ, μετά τους Λος Άντζελες Ντι-Φέντερς που εξαγοράστηκαν από τους Λος Άντζελες Λέικερς το 2006. 

Στις 9 Αυγούστου 2010, οι Τόρος ανακοίνωσαν ότι από την σεζόν 2010-11, θα χρησιμοποιούν ως έδρα τους το Κέντρο Σένταρ Παρκ, αφήνοντας το Συνεδριακό Κέντρο του Όστιν. 

Στις 28 Απριλίου 2012, οι Όστιν Τόρος κατέκτησαν το πρώτο πρωτάθλημα της ιστορίας τους, αφού νίκησαν τους Λος Άντζελες Ντι-Φέντερς στο 3ο παιχνίδι των τελικών του ΝΒΑ D-League. 

Στις 15 Οκτωβρίου 2014, η ομάδα ανακοίνωσε πως θα μετονομαστεί σε Όστιν Σπερς, ώστε να τονιστεί η σχέση της με την μητρική τους ομάδα τους Σαν Αντόνιο Σπερς.  

Στις 10 Απριλίου 2018, οι Σπερς νίκησαν στους τελικούς τους Ράπτορς 905 κατακτώντας το δεύτερο πρωτάθλημα στην ιστορία τους.

Το 2019, οι Σπερς πήραν μέρος στο Διηπειρωτικό Κύπελλο καλαθοσφαίρισης του 2019 της FIBA που διεξήχθη στο Ρίο ντε Τζανέιρο, όντας η πρώτη ομάδα του NBA G-League που συμμετέχει στον συγκεκριμένο θεσμό. Οι Όστιν Σπερς έφτασαν μέχρι τον ημιτελικό όπου ηττήθηκαν από την βραζιλιάνικη Φλαμένκο, ενώ στον μικρό τελικό ηττήθηκε από την αργεντίνικη Σαν Λορέντζο.

Το 2020 οι Όστιν Σπερς προσέλαβαν στην θέση του τεχνικού διευθυντή τους τον Τάιλερ Σελφ, γιο του προπονητή Μπιλ Σελφ που βρίσκεται στο Hall of Fame, ενώ στην θέση του προπονητή προσέλαβαν τον Ματ Νίλσεν. Λόγω της Πανδημίας του COVID-19, η σεζόν 2020-21 του NBA G-League ολοκληρώθηκε ως σεζόν-φούσκα στο Συγκρότημα Wide World of Sports του ESPN.

Πριν την εκκίνηση της σεζόν 2021-22, οι Όστιν Σπερς προσέλαβαν ως νέο προπονητή τον Πέταρ Μπόζιτς, στην θέση του Νίλσεν που ανέλαβε θέση βοηθού προπονητή στους Σαν Αντόνιο Σπερς.

Την σεζόν 2022-23, ο Μπρεντ Μπάρι ανέλαβε την θέση του τεχνικού διευθυντή στους Όστιν Σπερς.

## Έδρα

* Πολιτιστικό Κέντρο του Κολόμπους (2001-2005) 
* Συνεδριακό Κέντρο Όστιν (2005-2010) 
* H-E-B Κέντρο του Σένταρ Παρκ (2010-σήμερα)

## Αποτελέσματα ανά σεζόν

## Διεθνείς διοργανώσεις
### Διηπειρωτικό Κύπελλο FIBA
 **Πρωταθλητές**&nbsp;&nbsp; **Φιναλίστ**&nbsp;&nbsp; Τρίτη θέση Τέταρτη θέση

## Σημερινό ρόστερ

## Προπονητές

## Συνεργάτες στο NBA

### Όστιν Σπερς

* Σαν Αντόνιο Σπερς (2014-σήμερα)

### Όστιν Τόρος

* Μπόστον Σέλτικς (2006-2007) 
* Ντένβερ Νάγκετς (2005-2006) 
* Χιούστον Ρόκετς (2005-2007) 
* Λος Άντζελες Κλίπερς (2005-2006) 
* Σαν Αντόνιο Σπερς (2005-2014)

### Κολόμπους Ρίβερντραγκονς

* Καμία

## Παραπομπές


## Εξωτερικοί σύνδεσμοι

* Επίσημη ιστοσελίδα των Όστιν Σπερς

Κατηγορία:Καλαθοσφαίριση
Κατηγορία:Σαν Αντόνιο Σπερς